ddrg/super_eurlex huggingface dataset:
C 452/22

Sodba Splošnega sodišča z dne 15. septembra 2021 – Ashworth in drugi/Parlament

(Združene zadeve od T-720/19 do T-725/19) (1)

(„Pravo institucij - Pravilnik o povračilu in nadomestilu stroškov poslancem Evropskega parlamenta - Sprememba dodatnega prostovoljnega pokojninskega sistema - Obvestilo o določitvi dodatnih prostovoljnih pokojninskih pravic - Ugovor nezakonitosti - Pristojnosti predsedstva Parlamenta - Pravice, ki so pridobljene ali pa so v postopku pridobitve - Sorazmernost - Enako obravnavanje - Pravna varnost“)

(2021/C 452/22)

Jezik postopka: francoščina

Stranke

Tožeče stranke: Richard Ashworth (Lingfield, Združeno kraljestvo) in 5 drugih tožečih strank, katerih imena so navedena v prilogi k sodbi (zastopnika: A. Schmitt in A. Grosjean, odvetnika)

Tožena stranka: Evropski parlament (zastopniki: N. Görlitz, M. Ecker in S. Seyr, agenti)

Predmet

Predlog na podlagi člena 263 PDEU za razglasitev ničnosti sklepov Parlamenta, vsebovanih v obvestilih o določitvi dodatnih prostovoljnih pokojninskih pravic tožečih strank, v delu, v katerem je z njimi uvedena posebna dajatev v višini 5 % nominalnega zneska pokojnin, za pokojnine, ki so se začele izplačevati po 1. januarju 2019, in ki se nakazuje neposredno v sklad za dodatne prostovoljne pokojnine, v skladu s sklepom predsedstva Evropskega parlamenta z dne 10. decembra 2018 o spremembi izvedbenih ukrepov za statut poslancev Evropskega parlamenta (UL 2018, C 466, str. 8).

Izrek

1. Zadeve od T-720/19 do T-725/19 se združijo za izdajo sodbe.

2. Tožbe se zavrnejo.

3. Richardu Ashworthu in drugim tožečim strankam, katerih imena se nahajajo v prilogi, se naloži plačilo stroškov.

(1) UL C 413/9.12.2019.
Sodba Splošnega sodišča z dne 3. februarja 2021 – Moi/Parlament

(Zadeva T-17/19) (1)

(Pravo institucij - Parlament - Psihološko nadlegovanje - Sklepi predsednika parlamenta, s katerimi je bilo ugotovljeno, da se je zoper dva akreditirana parlamentarna pomočnika izvajalo psihološko nadlegovanje, in je bila poslancu naložena kazen izgube pravice do izplačila dnevnic za dvanajst dni - Člena 11 in 166 Poslovnika Parlamenta - Notranja pritožba - Sklep predsedstva Parlamenta, s katerim je bila kazen potrjena - Člen 167 Poslovnika Parlamenta - Ničnostna tožba - Rok za vložitev tožbe - Dopustnost - Pravica do obrambe - Nepogodbena odgovornost)

(2021/C 329/21)

Jezik postopka: italijanščina

Stranki

Tožeča stranka: Giulia Moi (Italija) (zastopnika: M. Pisano in P. Setzu, odvetnika)

Tožena stranka: Evropski parlament (zastopniki: T. Lazian, S. Seyr in M. Windisch, agenti)

Predmet

Prvič, predlog na podlagi člena 263 PDEU za razglasitev ničnosti različnih aktov, ki so bili sprejeti v okviru postopka ugotavljanja in kaznovanja psihološkega nadlegovanja, ki je bil sprožen proti tožeči stranki, ter, podredno, predlog za ugotovitev pretiranosti in/ali nesorazmernosti kazni, ki ji je bila naložena, in za nadomestitev te kazni s kaznijo iz člena 166(a) Poslovnika Parlamenta in, drugič, predlog na podlagi člena 268 PDEU, naj se Parlamentu naloži, da tožeči stranki povrne škodo, in predsednika zadolži, da informacijo o tem razglasi na plenarnem zasedanju Parlamenta.

Izrek

1. Sklep predsednika Evropskega parlamenta z dne 2. oktobra 2018, s katerim je bilo ravnanje Giulie Moi z dvema od njenih akreditiranih parlamentarnih pomočnikov opredeljeno kot psihološko nadlegovanje, sklep predsednika Parlamenta z dne 2. oktobra 2018, s katerim je bila Giulii Moi kot kazen za njeno ravnanje z dvema od njenih parlamentarnih pomočnikov, ki je bilo opredeljeno kot psihološko nadlegovanje, naložena izguba pravice do dnevnic za obdobje dvanajst dni, in sklep predsedstva Parlamenta z dne 12. novembra 2018 v zvezi s pritožbo, ki jo je Giulia Moi na podlagi člena 167 Poslovnika Parlamenta vložila 16. oktobra 2018, se razglasijo za nični.

2. V preostalem delu se tožba zavrne.

3. Parlament nosi stroške postopka.

(1) UL C 93, 11.3.2019.
C 278/41

Sodba Splošnega sodišča z dne 2. junija 2021 – Franz Schröder/EUIPO – RDS Design (MONTANA)

(Zadeva T-856/19) (1)

(Znamka Evropske unije - Postopek za ugotovitev ničnosti - Mednarodna registracija, v kateri je imenovana Evropska unija - Besedna znamka MONTANA - Absolutni razlog za zavrnitev - Opisnost - Člen 7(1)(c) Uredbe (ES) št. 40/94 (postal člen 7(1)(c) Uredbe (EU) 2017/1001) - Pravica do izjave - Člen 94(1) Uredbe 2017/1001 - Preučitev dejanskega stanja po uradni dolžnosti - Dopustitev dokazov, ki so bili prvič predloženi pred odborom za pritožbe - Člen 95(1) in (2) Uredbe 2017/1001)

(2021/C 278/57)

Jezik postopka: angleščina

Stranke

Tožeča stranka: Franz Schröder GmbH & Co. KG (Delbrück, Nemčija) (zastopnika: L. Pechan in N. Fangmann, odvetnika)

Tožena stranka: Urad Evropske unije za intelektualno lastnino (zastopnik: D. Gája, agent)

Druga stranka v postopku pred odborom za pritožbe pri EUIPO, intervenientka pred Splošnim sodiščem: RDS Design ApS (Allerød, Danska) (zastopnik: J. Viinberg, odvetnik)

Predmet

Tožba zoper odločbo četrtega odbora za pritožbe pri EUIPO z dne 14. oktobra 2019 (zadeva R 2394/2018–4) v zvezi s postopkom za ugotovitev ničnosti med družbama Franz Schröder in RDS Design.

Izrek

1. Tožba se zavrne

2. Družbi Franz Schröder GmbH & Co. KG se naloži plačilo njenih stroškov in stroškov, ki jih je priglasil Urad Evropske unije za intelektualno lastnino (EUIPO).

3. Družba RDS Design ApS nosi svoje stroške.

(1) UL C 54, 17.2.2020.
Sodba Splošnega sodišča z dne 28. aprila 2021 – Asolo/EUIPO – Red Bull (FLÜGEL)

(Zadeva T-509/19) (1)

(Znamka Evropske unije - Postopek za ugotovitev ničnosti - Besedna znamka Evropske unije FLÜGEL - Prejšnji nacionalni besedni znamki …VERLEIHT FLÜGEL in RED BULL VERLEIHT FLÜÜÜGEL - Relativni razlogi za zavrnitev - Škodovanje ugledu - Člen 8(5) in člen 52(1)(a) Uredbe št. 40/94 (postala člen 8(5) in člen 60(1)(a) Uredbe (EU) 2017/1001) - Pravica do izjave - člen 70(2) in člen 94(1) Uredbe 2017/1001)

(2021/C 242/33)

Jezik postopka: angleščina

Stranke

Tožeča stranka: Asolo LTD (Limassol, Ciper) (zastopnika: W. Pors in N. Dorenbosch, odvetnika)

Tožena stranka: Urad Evropske unije za intelektualno lastnino (zastopnika: M. Capostagno in V. Ruzek, agenta)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Red Bull GmbH (Fuschl am See, Avstrija) (zastopnika: A. Renck in S. Petivlasova, odvetnika)

Predmet

Tožba zoper odločbo četrtega odbora za pritožbe pri EUIPO z dne 15. maja 2019 (zadeva R 201/2019-4) v zvezi s postopkom za ugotovitev ničnosti med družbama Red Bull in Asolo.

Izrek

1. Tožba se zavrne.

2. Družbi Asolo LTD se naloži plačilo stroškov.

(1) UL C 295, 2.9.2019.
Sodba Splošnega sodišča z dne 20. januarja 2021 – Palírna U Zeleného stromu/EUIPO – Bacardi (BLEND 42 FIRST CZECH BLENDED VODKA)

(Zadeva T-831/19) (1)

(Znamka Evropske unije - Postopek z ugovorom - Prijava figurativne znamke Evropske unije BLEND 42 FIRST CZECH BLENDED VODKA - Prejšnji besedna znamka Evropske unije in figurativna mednarodna znamka 42 BELOW - Relativni razlog za zavrnitev - Verjetnost zmede - Upoštevna javnost - Podobnost proizvodov in storitev - Podobnost znakov - Celovita presoja verjetnosti zmede - Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001))

(2021/C 88/39)

Jezik postopka: angleščina

Stranke

Tožeča stranka: Palírna U Zeleného stromu a.s. (Ústí nad Labem, Češka republika) (zastopnik: T. Chleboun, odvetnik)

Tožena stranka: Urad Evropske unija za intelektualno lastnino (zastopnika: J. Ivanauskas in V. Ruzek, agenta)

Druga stranka v postopku pred odborom za pritožbe pri EUIPO: Bacardi & Co. Ltd (Meyrin, Švica) (zastopnik: A. Parassina, odvetnik)

Predmet

Tožba zoper odločbo drugega odbora za pritožbe pri EUIPO z dne 5. septembra 2019 (zadeva R 2533/2018-2) v zvezi s postopkom z ugovorom med družbama Bacardi & Co. in Palírna U Zeléného stromu.

Izrek

1. Tožba se zavrne.

2. Družba Palírna U Zeleného stromu a.s. nosi stroške postopka.

(1) UL C 54, 17.2.2020.
Sodba Splošnega sodišča z dne 3. februarja 2021 – Kande Mupompa/Svet

(Zadeva T-116/19) (1)

(Skupna zunanja in varnostna politika - Omejevalni ukrepi glede na razmere v Demokratični republiki Kongo - Zamrznitev sredstev - Ohranitev imena tožeče stranke na seznamih zadevnih oseb - Obveznost obrazložitve - Pravica do izjave - Dokaz o utemeljenosti uvrstitve in ohranitve na seznamih - Očitna napaka pri presoji - Ohranitev dejanskih in pravnih okoliščin, na podlagi katerih so bili sprejeti omejevalni ukrepi - Pravica do spoštovanja zasebnega in družinskega življenja - Lastninska pravica - Domneva nedolžnosti - Sorazmernost - Ugovor nezakonitosti)

(2021/C 98/22)

Jezik postopka: francoščina

Stranki

Tožeča stranka: Alex Kande Mupompa (Kinšasa, Demokratična republika Kongo) (zastopniki: T. Bontinck, P. De Wolf, A. Guillerme in T. Payan, odvetniki)

Tožena stranka: Svet Evropske unije (zastopniki: J.-P. Hix, H. Marcos Fraile, S. Van Overmeire in M.-C. Cadilhac, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2018/1940 z dne 10. decembra 2018 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2018, L 314, str. 47) in Izvedbene uredbe Sveta (EU) 2018/1931 z dne 10. decembra 2018 o izvajanju člena 9 Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2018, L 314, str. 1), v delu, v katerem se ta akta nanašata na tožečo stranko.

Izrek

1. Tožba se zavrne.

2. Alexu Kandi Mupompi se naloži plačilo stroškov.

(1) UL C 139, 15.4.2019.
Sodba Splošnega sodišča z dne 9. decembra 2020 – Man and Machine/EUIPO – Bim Freelance (bim ready)

(Zadeva T-819/19) (1)

(Znamka Evropske unije - Postopek z ugovorom - Mednarodna registracija, v kateri je imenovana Evropska unija - Figurativna znamka bim ready - Prejšnja figurativna znamka Evropske unije BIM freelance - Relativni razlog za zavrnitev - Neobstoj verjetnosti zmede - Člen 8(1)(b) Uredbe (EU) 2017/1001 - Omejitev storitev, imenovanih v prijavi znamke)

(2021/C 35/61)

Jezik postopka: angleščina

Stranke

Tožeča stranka: Man and Machine Ltd (Thame Oxfordshire, Združeno kraljestvo) (zastopnika: R. Peto in C. Neu, odvetnika)

Tožena stranka: Urad Evropske unije za intelektualno lastnino (zastopnika: L. Rampini in V. Ruzek, agenta)

Druga stranka v postopku pred odborom za pritožbe pri EUIPO: Bim Freelance Corp. (Miami, Florida, Združene države)

Predmet

Tožba zoper odločbo prvega odbora za pritožbe pri EUIPO z dne 17. septembra 2019 (zadeva R 317/2019-1) v zvezi s postopkom z ugovorom med družbama Bim Freelance in Man and Machine.

Izrek

1. Odločba prvega odbora za pritožbe pri Uradu Evropske unije za intelektualno lastnino (EUIPO) z dne 17. septembra 2019 (zadeva R 317/2019-1) se razveljavi.

2. EUIPO se naloži plačilo stroškov.

(1) UL C 27, 27.1.2020.
Sodba Splošnega sodišča z dne 23. septembra 2020 – Basaglia/Komisija

(Zadeva T-727/19) (1)

(Dostop do dokumentov - Uredba (ES) št. 1049/2001 - Dokumenti, ki se nanašajo na nekatere projekte v okviru programa eTEN ter petega in šestega okvirnega programa za raziskave in tehnološki razvoj - Omejitev zahteve za dostop - Delna zavrnitev dostopa - Izjema glede varstva zasebnosti in integritete posameznika - Izjema glede varstva poslovnih interesov tretje osebe - Prevladujoč javni interes - Obveznost konkretnega in posamičnega preizkusa)

(2020/C 390/50)

Jezik postopka: italijanščina

Stranki

Tožeča stranka: Giorgio Basaglia (Milano, Italija) (zastopnik: G. Balossi, odvetnik)

Tožena stranka: Evropska komisija (zastopnika: C. Ehrbar in A. Spina, agenta)

Predmet

Predlog na podlagi člena 263 PDEU za razglasitev ničnosti Sklepa Komisije C(2019) 6474 final z dne 4. septembra 2019 o potrdilni prošnji za dostop do dokumentov na podlagi Uredbe Evropskega parlamenta in Sveta (ES) št. 1049/2001 z dne 30. maja 2001, o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).

Izrek

1. Sklep Komisije C(2019) 6474 final z dne 4. septembra 2019 o potrdilni prošnji za dostop do dokumentov na podlagi Uredbe Evropskega parlamenta in Sveta (ES) št. 1049/2001 z dne 30. maja 2001, o dostopu javnosti do dokumentov Evropskega parlamenta, Sveta in Komisije se razglasi za ničen v delu, ki vključuje omejitev zahteve za dostop in v delu, ki vsebuje zavrnitev dostopa na podlagi člena 4(2), prva alinea, navedene uredbe.

2. V preostalem se tožba zavrne.

3. Giorgio Basaglia in Evropska komisija nosita vsak svoje stroške.

(1) UL C 432, 23.12.2019.
Sodba Splošnega sodišča z dne 23. septembra 2020 – Pshonka/Svet

(Zadeva T-291/19) (1)

(Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere velja zamrznitev sredstev in gospodarskih virov - Ohranitev imena tožeče stranke na seznamu - Dolžnost Sveta, da preveri, ali sta bili ob sprejetju odločbe organa tretje države spoštovani pravici do obrambe in do učinkovitega sodnega varstva)

(2020/C 390/41)

Jezik postopka: češčina

Stranki

Tožeča stranka: Viktor Pavlovych Pshonka (Kijev, Ukrajina) (zastopnik: M. Mleziva, odvetnik)

Tožena stranka: Svet Evropske unije (zastopnika: R. Pekař in V. Piessevaux, agenta)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2019/354 z dne 4. marca 2019 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 7) in Izvedbene uredbe Sveta (EU) 2019/352 z dne 4. marca 2019 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 1), v delu, v katerem je v teh aktih ime tožeče stranke ohranjeno na seznamu oseb, subjektov in organov, na katere se nanašajo ti omejevalni ukrepi.

Izrek

1. Sklep Sveta (SZVP) 2019/354 z dne 4. marca 2019 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 7) in Izvedbena uredba Sveta (EU) 2019/352 z dne 4. marca 2019 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 1), se razglasita za nična v delu, v katerem je v teh aktih Viktor Pavlovych Pshonka ohranjen na seznamu oseb, subjektov in organov, na katere se nanašajo ti omejevalni ukrepi.

2. Svetu Evropske unije se naloži plačilo stroškov postopka.

(1) UL C 246, 22.7.2019.
Sodba Splošnega sodišča z dne 10. junija 2020 – L. Oliva Torras/EUIPO – Mecánica del Frío (Priklopne naprave za vozila)

(Zadeva T-100/19) (1)

(Model Skupnosti - Postopek za razglasitev ničnosti - Registriran model Skupnosti za videz izdelka, ki upodablja priklopno napravo za priključitev naprav za hlajenje in klimatizacijo na motorno vozilo - Edini predlog, in sicer za spremembo - Implicitni predlog za razveljavitev - Dopustnost - Razlogi za ničnost - Nespoštovanje pogojev za varstvo - Členi od 4 do 9 in člen 25(1)(b) Uredbe (ES) št. 6/2002 - Obseg preizkusa, ki ga izvede odbor za pritožbe - Stališče odbora za pritožbe glede nespoštovanja pogoja za varstvo, podano v postopku - Drugačna ugotovitev v izpodbijani odločbi - Obveznost obrazložitve - Člen 62 in člen 63(1), drugi stavek, Uredbe (ES) št. 6/2002)

(2020/C 247/15)

Jezik postopka: španščina

Stranke

Tožeča stranka: L. Oliva Torras, S.A. (Manresa, Španija) (zastopnika: E. Sugrañes Coca in M. D. Caballero Pérez, odvetnika)

Tožena stranka: Urad Evropske unije za intelektualno lastnino (zastopnika: J. Crespo Carrillo in H. O’Neill, agenta)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Mecánica del Frío, S.L. (Cornellá de Llobregat, Španija) (zastopnik: J. Torras Toll, odvetnik)

Predmet

Tožba zoper odločbo tretjega odbora za pritožbe pri EUIPO z dne 19. novembra 2018 (zadeva R 1397/2017 3) v zvezi s postopkom za razglasitev ničnosti med družbama L. Oliva Torras in Mecánica del Frío.

Izrek

1. Odločba tretjega odbora za pritožbe pri Uradu Evropske unije za intelektualno lastnino (EUIPO) z dne 19. novembra 2018 (zadeva R 1397/2017-3) se razveljavi.

2. V preostalem se tožba zavrne.

3. EUIPO poleg svojih stroškov nosi stroške družbe L. Oliva Torras, SA.

4. Družba Mecánica del Frío, SL nosi svoje stroške.

(1) UL C 139, 15.4.2019.
C 349/28

Sodba Splošnega sodišča z dne 14. julija 2021 – Oblitas Ruzza/Svet

(Zadeva T-551/18) (1)

(Skupna zunanja in varnostna politika - Omejevalni ukrepi, sprejeti glede na razmere v Venezueli - Zamrznitev sredstev - Seznami oseb, subjektov in organov, za katere se uporabi zamrznitev sredstev in gospodarskih virov - Vpis imena tožeče stranke na sezname - Ohranitev imena tožeče stranke na seznamih - Napaka pri presoji - Lastninska pravica)

(2021/C 349/37)

Jezik postopka: angleščina

Stranki

Tožeča stranka: Sandra Oblitas Ruzza (Caracas, Venezuela) (zastopnika: F. Di Gianni in L. Giuliano, odvetnika)

Tožena stranka: Svet Evropske unije (zastopniki: A. Antoniadis, S. Kyriakopoulou in P. Mahnič, agenti)

Predmet

Predlog na podlagi člena 263 za razglasitev ničnosti, prvič, Sklepa Sveta (SZVP) 2018/901 z dne 25. junija 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli (UL 2018, L 160 I, str. 12) in Sklepa Sveta (SZVP) 2018/1656 z dne 6. novembra 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli (UL 2018, L 276, str. 10) ter, drugič, Izvedbene uredbe Sveta (EU) 2018/899 z dne 25. junija 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli (UL 2018, L 160 I, str. 5) in Izvedbene uredbe Sveta (EU) 2018/1653 z dne 6. novembra 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli (UL 2018, L 276, str. 1) v delu, v katerem se ti akti nanašajo na tožečo stranko.

Izrek

1. Tožba se zavrne.

2. Sandra Oblitas Ruzza nosi svoje stroške.

(1) UL C 427, 26.11.2018.
C 471/34

Sodba Splošnega sodišča z dne 29. septembra 2021 – Nec/Komisija

(Zadeva T-341/18) (1)

(Konkurenca - Omejevalni sporazumi - Trg elektrolitskih kondenzatorjev iz aluminija in tantala - Sklep o ugotovitvi kršitve člena 101 PDEU in člena 53 Sporazuma EGP - Usklajevanje cen v celotnem EGP - Pripis odgovornosti za kršitev, ki jo je storila hčerinska družba, matični družbi - Smernice o načinu določanja glob iz leta 2006 - Teža kršitve - Povečanje zneska globe zaradi povratništva - Sorazmernost - Neomejena pristojnost)

(2021/C 471/46)

Jezik postopka: angleščina

Stranki

Tožeča stranka: Nec Corp. (Tokio, Japonska) (zastopniki: O. Brouwer, A. Pliego Selie, odvetnika, in R. Bachour, solicitor)

Tožena stranka: Evropska komisija (zastopnice: A. Cleenewerck de Crayencour, L. Wildpanner in F. van Schaik, agentke)

Predmet

Predlog na podlagi člena 263 PDEU za razglasitev ničnosti Sklepa Komisije C(2018) 1768 final z dne 21. marca 2018 v zvezi s postopkom izvajanja člena 101 [PDEU] in člena 53 Sporazuma EGP (zadeva AT.40136 – Kondenzatorji) v delu, v katerem je v tem sklepu ugotovljeno, da je tožeča stranka osebno sodelovala pri kršitvi in, podredno, za razveljavitev ali zmanjšanje zneska glob, ki so ji bile naložene.

Izrek

1. Tožba se zavrne.

2. Družba Nec Corp. nosi svoje stroške in stroške Evropske komisije.

(1) UL C 294, 20.8.2018.
Sodba Splošnega sodišča z dne 24. marca 2021 – Andreas Stihl/EUIPO – Giro Travel Company (Sestav sive in oranžne barve)

(Zadeva T-193/18) (1)

(Znamka Evropske unije - Postopek za razveljavitev - Znamka Evropske unije, ki sestoji iz sestava oranžne in sive barve - Absolutni razlog za zavrnitev - Člen 4 in člen 7(1)(a) Uredbe (ES) št. 40/94 (postal člen 7(1)(a) Uredbe (EU) 2017/1001) - Dovolj jasna in natančna grafična upodobitev - Nujnost sistematične razporeditve, ki združuje barvi vnaprej določeno in nespremenljivo)

(2021/C 217/47)

Jezik postopka: angleščina

Stranke

Tožeča stranka: Andreas Stihl AG & Co. KG (Waiblingen, Nemčija) (zastopniki: S. Völker, M. Pemsel in C. Eulenpesch, odvetniki)

Tožena stranka: Urad Evropske unije za intelektualno lastnino (zastopnika: A. Folliard-Monguiral in V. Ruzek, agenta)

Druga stranka v postopku pred odborom EUIPO za pritožbe, intervenientka pred Splošnim sodiščem: Giro Travel Company SRL (Roman, Romunija) (zastopnik: C. Frisch, odvetnik)

Predmet

Tožba zoper odločbo drugega odbora EUIPO za pritožbe z dne 23. januarja 2018 (zadeva R 200/2017-2) v zvezi s postopkom za razveljavitev med družbama Giro Travel Company in Andreas Stihl.

Izrek

1. Odločba drugega odbora Urada Evropske unije za intelektualno lastnino (EUIPO) za pritožbe z dne 23. januarja 2018 (ZADEV R 200/2017-2) se razveljavi.

2. EUIPO se naloži, da poleg svojih stroškov plača tudi stroške, ki so nastali družbi Andreas Stihl AG & Co. KG.

3. Družba Giro Travel Company SRL nosi svoje stroške.

(1) UL C 166, 14. 5. 2018.
Sodba Splošnega sodišča z dne 30. junija 2021 – Global Silicones Council in drugi/Komisija

(Zadeva T-226/18) (1)

(REACH - Posodobitev Priloge XVII k Uredbi (ES) št. 1907/2006 o omejitvah proizvodnje, dajanja v promet in uporabe nekaterih nevarnih snovi, zmesi in izdelkov - Omejitve glede oktametilciklotetrasiloksana (D4) in dekametilciklopentasiloksana (D5) - Očitna napaka pri presoji - Priloga XIII k Uredbi št. 1907/2006 - Določitev zanesljivosti dokazov - Člen 68 Uredbe št. 1907/2006 - Nesprejemljivo tveganje - Sorazmernost - Bistvene zahteve postopka)

(2021/C 329/19)

Jezik postopka: angleščina

Stranke

Tožeče stranke: Global Silicones Council (Washington, DC, Združene države), Wacker Chemie AG (München, Nemčija), Momentive Performance Materials GmbH (Leverkusen, Nemčija), Shin-Etsu Silicones Europe BV (Almere, Nizozemska), Elkem Silicones France SAS (Lyon, Francija) (zastopnika: A. Kołtunowska in R. Semail, odvetnika)

Tožena stranka: Evropska komisija (zastopnika: R. Lindenthal in K. Mifsud-Bonnici, agenta)

Intervenientka v podporo tožečih strank: American Chemistry Council, Inc. (ACC) (Washington) (zastopnika: K. Nordlander in C. Grobecker, odvetnika)

Intervenienti v podporo tožene stranke: Zvezna republika Nemčija (zastopniki: J. Möller, D. Klebs, S. Eisenberg, S. Heimerl in S. Costanzo, agenti), Združeno kraljestvo Velika Britanija in Severna Irska (zastopniki: S. Brandon, agent, skupaj s C. Banner in A. Parkinson, barristers), Evropski parlament (zastopnika: L. Darie in A. Tamás, agenta), Svet Evropske unije (zastopnika: M. Moore in A. Maceroni, agenta), Evropska agencija za kemikalije (zastopniki: M. Heikkilä, W. Broere in A. Hautamäki, agenti)

Predmet

Predlog, vložen na podlagi člena 263 PDEU, za razglasitev ničnosti Uredbe Komisije (EU) 2018/35 z dne 10. januarja 2018 o spremembi Priloge XVII k Uredbi (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) glede oktametilciklotetrasiloksana (D4) in dekametilciklopentasiloksana (D5) (UL 2018, L 6, str. 45).

Izrek

1. Tožba se zavrne.

2. Družbe Global Silicones Council, Wacker Chemie AG, Momentive Performance Materials GmbH, Shin-Etsu Silicones Europe BV in Elkem Silicones France SAS nosijo svoje stroške in stroške Evropske komisije.

3. Zvezna republika Nemčija, Združeno kraljestvo Velika Britanija in Severna Irska, Evropski parlament, Svet Evropske unije, Evropska agencija za kemikalije (ECHA) in American Chemistry Council, Inc. (ACC) nosijo svoje stroške.

(1) UL C 200, 11.6.2018.